গত আগস্টে রুয়ান্ডা ভ্রমণে গিয়ে এগুলোর স্বাদ নিয়েও দেখেছি। রুয়ান্ডানরা এগুলোকে বলে চিনিমোরো। কিন্তু মুশিকি বাজারে এগুলোর নাম বলল মুটাণ্ডা। কিন্তু পরে জানলাম এগুলোর ইংরেজি নাম হল টামারিলো বা ট্রিটমেটো। আফ্রিকা, দক্ষিণ আমেরিকাসহ ভুটান, নেপাল, দার্জিলিঙেও নাকি এ ফলগুলো জন্মে। অনেকটা বেগুনের গাছের মতো গাছ। আমি খেয়ে দেখেছি। স্বাদ অনেকটা টক-মিষ্টির সমাহার। কিন্তু স্বাদ যাই হোক পাকা ফলের রঙটা দারুণ মনোলোভা।